FI
L 3/8
Euroopan unionin virallinen lehti
5.1.2023
KOMISSION TÄYTÄNTÖÖNPANOASETUS (EU) 2023/53, annettu 4 päivänä tammikuuta 2023, Pediococcus acidilactici CNCM I-4622 -valmisteen hyväksymisestä kaikkien eläinlajien rehun lisäaineena (ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen, ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan, sekä katsoo seuraavaa: (1)
Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.
(2)
Pediococcus acidilactici CNCM I-4622 -valmisteen hyväksymistä varten on tehty hakemus asetuksen (EY) N:o 1831/ 2003 7 artiklan 1 kohdan mukaisesti.
Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
(3)
Hakemus koskee Pediococcus acidilactici CNCM I-4622 -valmisteen hyväksymistä kaikkien eläinlajien rehun lisäaineena, joka luokitellaan lisäaineluokkaan ”teknologiset lisäaineet” ja funktionaalisiin ryhmiin ”happamuuden­ säätöaineet” ja ”hygieniaa edistävät aineet”.
(4)
Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 29 päivänä kesäkuuta 2022 antamassaan lausunnossa (2), että Pediococcus acidilactici CNCM I-4622 -valmisteella ei ehdotettujen käyttöedellytysten mukaisesti käytettynä ole haitallisia vaikutuksia eläinten terveyteen, kuluttajien turvallisuuteen eikä ympäristöön.
Se totesi myös, että sitä pidetään hengitysteitä herkistävänä mutta ei silmiä/ihoa ärsyttävänä eikä ihoa herkistävänä.
Elintarviketurvallisuusviranomainen totesi lisäksi, että valmiste voi alentaa nestemäisissä rehuissa olevien kolibakteerien pH-arvoa ja kasvua.
Lisäksi se vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmistä, joilla lisäaine määritetään rehusta.
(5)
Pediococcus acidilactici CNCM I-4622 -valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät.
Sen vuoksi kyseisen valmisteen käyttö olisi hyväksyttävä.
Komissio katsoo, että ihmisten terveydelle aiheutuvien haittavaikutusten ehkäisemiseksi olisi toteutettava asianmukaisia suojatoimenpiteitä erityisesti lisäaineen käyttäjien osalta.
(6)
Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
ON HYVÄKSYNYT TÄMÄN ASETUKSEN:
1 artikla 1.
Hyväksytään lisäaineluokkaan ”teknologiset lisäaineet” ja funktionaaliseen ryhmään ”happamuudensäätöaineet” kuuluva, liitteessä eritelty valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin. 2.
Hyväksytään lisäaineluokkaan ”teknologiset lisäaineet” ja funktionaaliseen ryhmään ”hygieniaa edistävät aineet” kuuluva, liitteessä tarkoitettu valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
(1) EUVL L 268, 18.10.2003, s. 29. (2) EFSA Journal 2022;20(8):7424